Document ID: 31989R0989

Komisjoni määrus (EMÜ) nr 989/89,
17. aprill 1989,
CN-koodide 6101, 6102, 6201 ja 6202 alla kuuluvate anorakkide (sh suusajakkide), tuulepluuside, tuulejopede ja muude selliste toodete suhtes kohaldatavate klassifikatsioonikriteeriumide kohta
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 20/89, [2] eriti selle artiklit 9,
ning arvestades, et:
määrusele (EMÜ) nr 2658/87 lisatud kaupade koondnomenklatuuri ühtse kohaldamise tagamiseks anorakkide (sh suusajakkide), tuulepluuside, tuulejopede ja muude selliste toodete tariifsel klassifitseerimisel, mis kuuluvad muu hulgas CN-koodide 6101, 6102, 6201 ja 6202 alla, on vaja täpsustada nimetatud rõivaste teatavaid omadusi;
nimetatud tooted kuuluvad rõivaste hulka, mida tavaliselt kantakse muude rõivaste peal ja mis tagavad kaitse ilmastiku eest;
varrukateta või lühikeste varrukatega rõivad ei saa sellist kaitset tagada; seetõttu on vaja täpsustada, et anorakkidel, tuulepluusidel ja muudel eespool nimetatud samalaadsetel toodetel peavad olema pikad varrukad;
tariifi- ja statistikanomenklatuuri komitee ei ole eesistuja määratud tähtaja jooksul oma arvamust esitanud,
ON VASTU VÕTNUD KÄESOLEVA MÄÄRUSE:
Artikkel 1
CN-koodide 6101, 6102, 6201 ja 6202 alla kuuluvate anorakkide (sh suusajakkide), tuulepluuside, tuulejopede ja muude selliste toodetena klassifitseeritakse ainult pikkade varrukatega rõivaid.
Artikkel 2
Käesolev määrus jõustub 21 päeva pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. aprill 1989

Labels: 3
1